Document ID: 31986R1117

*****
ΚΑΝΟΝΙΣΜΟΣ (ΕΟΚ) αριθ. 1117/86 ΤΟΥ ΣΥΜΒΟΥΛΙΟΥ
της 17ης Απριλίου 1986
για την τροποποίηση του κανονισμού (ΕΟΚ) αριθ. 3673/85 όσον αφορά την κοινοτική δασμολογική ποσόστωση για το χάρτη εφημερίδων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πράξη προσχώρησης της Ισπανίας και της Πορτογαλίας,
την πρόταση της Επιτροπής,
Εκτιμώντας;
ότι, με τον κανονισμό (ΕΟΚ) αριθ. 3673/85 (1), το Συμβούλιο άνοιξε, για την περίοδο από 1ης Ιανουαρίου μέχρι 31 Δεκεμβρίου 1986, κοινοτική δασμολογική ποσόστωση για το χάρτη εφημερίδων της διάκρισης 48.01 Α του κοινού δασμολογίου· ότι, με τον ίδιο κανονισμό, επεκτάθη το ευεργέτημα της ποσόστωσης αυτής, υπό ορισμένες προϋποθέσεις, και σε ορισμένους άλλους χάρτες που ανταποκρίνονται στην περιγραφή του χάρτη εφημερίδων που περιέχεται στη συμπληρωματική σημείωση του κεφαλαίου 48, εκτός σε ό,τι αφορά το στοιχείο των υδάτινων γραμμών·
ότι, σύμφωνα με τους όρους της πράξης προσχώρησης, το Βασίλειο της Ισπανίας και η Πορτογαλική Δημοκρατία πρέπει να μπορέσουν να συμμετάσχουν σ' αυτή τη δασμολογική ποσόστωση, στο μέτρο των αντίστοιχων αναγκών τους, και τούτο από 1ης Μαρτίου 1986· ότι αυτή η συμμετοχή μπορεί, σε ένα πρώτο στάδιο, να περιοριστεί στη δυνατότητα ανάληψης από τα συσταθέντα κοινοτικά αποθέματα, των ποσοτήτων που αντιστοιχούν στις επικείμενες εισαγωγές τους από τρίτες χώρες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3673/85 τροποποιείται ως εξής:
1. Στο άρθρο 1 παράγραφος 2, προστίθεται το ακόλουθο εδάφιο:
«Μέσα στα ίδια αυτά πλαίσια, το Βασίλειο της Ισπανίας και η Πορτογαλική Δημοκρατία εφαρμόζουν δασμούς που υπολογίζονται σύμφωνα με τις σχετικές διατάξεις που καθορίζονται στην πράξη προσχώρησης.»
2. Στο άρθρο 2, προστίθεται η ακόλουθη παράγραφος:
«3. Αν ένας εισαγωγέας ανακοινώσει επικείμενες εισαγωγές των εν λόγω προϊόντων στην Ισπανία ή την Πορτογαλία και ζητήσει να του παραχωρηθεί το ευεργέτημα μιας των ποσοστώσεων, το ενδιαφερόμενο κράτος μέλος προβαίνει, με κοινοποίηση προς την Επιτροπή, σε ανάληψη της ποσότητας που ανταποκρίνεται στις ανάγκες του, εφόσον το διαθέσιμο υπόλοιπο του αντίστοιχου αποθέματος το επιτρέπει.»
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 17 Απριλίου 1986.

Labels: 3
1